﻿ World Emoji Day: क्या है वर्ल्ड इमोजी डे और कहां से हुई इसकी शुरुआत World Emoji Day 2019 Know Full details | Tech News in Hindi
Updated Jul 17, 2019 | 10:36 IST
World Emoji Day 2019: 17 जुलाई यानी आज का दिन दुनियाभर में वर्ल्ड इमोजी डे के रूप में मनाया जाता है। जानिए क्या है वर्ल्ड इमोजी डे के पीछे की पूरी कहानी और कहां से हुई इसकी शुरुआत।
वर्ल्ड इमोजी डे हर साल 17 जुलाई को मनाया जाता है। | &nbspतस्वीर साभार:&nbspBCCL
साल 2014 में हुई वर्ल्ड इमोजी डे की शुरुआत।
विकिपीडिया की तरह ही इमोजीपीडिया भी है, जहां सभी इमोजी की जानकारी मौजूद है।
वर्ल्ड इमोजी डे की शुरुआत जेरेमी बर्ग ने की, जिन्होंने इमोजीपीडिया बनाया है।
नई दिल्ली: स्मार्टफोन आने के बाद से इमोजी का इस्तेमाल तेजी से बढ़ा है। आज अपनी भावनाओं को व्यक्त करने के लिए लोग लिखने से ज्यादा इमोजी का इस्तेमाल करते हैं। इमोजी के इस्तेमाल से ना सिर्फ अपनी बातों को भावनाओं के साथ व्यक्त करने का तरीका मिला है, बल्कि लोग अब किसी बात पर आसानी से रिएक्ट भी कर सकते हैं। क्या आप जानते हैं हर दिन आप जिन इमोजी का इस्तेमाल करते हैं उनकी शुरुआत कैसे हुई और ये चलन में कैसे आई।
17 जुलाई को दुनियाभर में वर्ल्ड इमोजी डे के रूप में मनाया जाता है। इस दिन को इमोजी के वैश्विक जश्न के रूप में मनाया जाता है और इस दिन कई कंपनियां अपने कस्टमाइज इमोजी भी जारी करती हैं। साल 2014 से 17 जुलाई को वर्ल्ड इमोजी डे के रूप में मनाया जा रहा है। एक रिपोर्ट के मुताबिक साल 2015 में 17 जुलाई को वर्ल्ड इमोजी डे ट्विटर टॉप ट्रेंड में शामिल था।
वर्ल्ड इमोजी डे की शुरुआत जेरेमी बर्ग ने की थी। जो इमोजीपीडिया के क्रिएटर हैं। इमोजीपीडिया की शुरुआत भी साल 2014 में ही हुई हैं। विभिन्न रिपोर्ट्स के मुताबिक बर्ग ने 17 जुलाई को आईफोन पर इमोजी कैलेंडर नजर आने के बाद इस दिन की शुरुआत की थी। बर्ग ने कहा था कि इस दिन को वर्ल्ड इमोजी डे चुनने के पीछे कोई प्रमुख कारण नहीं था। साल 2016 में गूगल ने कैरेंडर में यूनिकोड में परिवर्तन कर 17 जुलाई को अपने विभिन्न प्रोडक्ट्स पर वर्ल्ड इमोजी डे के रूप में कर दिया।
इमोजीपीडिया पर दी गई जानकारी के मुताबिक एप्पल, गूगल, सैमसंग और जॉय पिक्सल कैलेंडर की इमोजी का इस्तेमाल करते हैं। सबसे पहले एप्पल ने 17 जुलाई साल 2002 को इस कैलेंडर इमोजी का इस्तेमाल अपने कैलेंडर एप के लिए किया था, जिसे आईकैल कहते हैं। यहीं कारण है कि इमोजीपीडिया ने 17 जुलाई का चुनाव वर्ल्ड इमोजी डे के रूप में किया। अब गूगल, सैमसंग समेत कई अन्य सर्विस प्रोवाइडर अपने प्लेटफॉर्म पर इस इमोजी को शो करते हैं, हालांकि सभी की इमोजी में छोटे मोटे अंतर हैं।
सावधान! आपकी बातचीत रिकॉर्ड कर सुन रहे हैं गूगल कॉन्ट्रैक्टर
कहां से शुरू हुई इमोजी
इमोजी की शुरुआत साल 1990 में हुई थी। सबसे पहले एप्पल ने आईफोन के कीबोर्ड में इसे शामिल किया। वर्ल्ड इमोजी डे के मौके पर साल 2015 में पेप्सी ने पेप्सी इमोजी जारी की थी। आधिकारिक यूनिकोड स्टैंडर्ड लिस्ट के अनुसार कुल 2,823 इमोजी हैं। इमोजीपीडिया के मुताबिक साल 2019 वर्ल्ड इमोजी अवार्ड जल्द ही जारी किया जाएगा। बता दें कि सभी इमोजी के आधिकारिक कैरेक्टर और सीएलडीआर नाम और कोड प्वाइंट हैं।
भारत में हुआ इस इमोजी का सबसे ज्यादा इस्तेमाल
हर दिन लोग विभिन्न इमोजी का इस्तेमाल करते हैं। बोबल एआई की रिपोर्ट के मुताबिक भारतीयों ने सबसे ज्यादा खुशी में आंसुओं के साथ हंसना और बोइंग किस वाले इमोजी का इस्तेमाल किया है। इसके अतिरिक्त टॉप टेन इमोजी की बात करें तो - स्माइलिंग फेस विद हार्ट आईज, किस मार्क, ओके हैंड, लाउडली क्राइंग फेस, बीमिंग फेस विद स्माइलिंग आईज, थम्स अप, फोल्डेड हैंड्स और स्माइलिंग फेस विद सनग्लासेस शामिल हैं। बता दें कि इमोजी की इस लिस्ट में 2018 से मध्य जुलाई तक के आंकड़े शामिल हैं।